Այնուհետև իր ճառում նա շարունակում է. «ԱՄՆ-ը պետք է դիմակայի և դիմադրի Ռուսաստանի գործողություններին զսպման, մեր դաշնակիցների և գործընկերների դիրքերի ամրապնդման և Կրեմլի գործողությունների մասին ճշմարտությունն աշխարհին ներկայացնելու փորձերի միջոցով։ Մենք պետք է հետ պահենք Ռուսաստանին հետագա ռազմական գործողություններից... Կոնգրեսը պետք է շարունակի աջակցությունն Ուկրաինային, Վրաստանին և Մոլդովային անվտանգության ապահովման հարցերում։ Այդ երկրներն օգնության կարիք ունեն կադրերի պատրաստման, ինչպես նաև պաշտպանական ոլորտում թափանցիկության և հաշվետվողականության հաստատման հարցերում։ Բացի այդ, ԱՄՆ-ը պետք է այդ երեք երկրներին հակատանկային զենք մատակարարի, որպեսզի անհրաժեշտության դեպքում նրանք կարողանան զսպել ավելի խոշոր և ավելի լավ պատրաստված ռուսական զորքերին... Սիրիայում մենք պետք է համոզենք մեր դաշնակիցներին մտցնել իրենց զորքերը, ինչպես նաև ռազմական սարքավորումներ և այլ աջակցություն տրամադրել ընդդիմության ուժերին։ Պաշտպանության նախարարությունը պետք է խզի բոլոր գործնական հարաբերությունները Ռուսաստանի հետ։ Դա նշանակում է, որ ԱՄՆ պաշտպանական արդյունաբերությունը պետք է դադարի օգտագործել ռուսական հրթիռները, և որ մենք պետք է ստեղծենք օտարերկրյա պետություններին ռազմական օգնության նոր ֆոնդ, որպեսզի օգնենք դաշնակիցներին և գործընկերներին Եվրոպայում և Աֆղանստանում՝ հրաժարվելու ռուսական ռազմատեխնիկայից հօգուտ ԱՄՆ-ից գնումներ կատարելու... Մենք պետք է ամրապնդենք միասնությունը մեր դաշնակիցների և գործընկերների հետ ամբողջ աշխարհում և վճռականորեն կասեցնենք Ռուսաստանի անիրավաչափ գործողությունները... Եթե մենք նախաձեռնենք այս գործողությունները, մեզ կհաջողվի բարձրացնել այն գինը, որը Պուտինը ստիպված կլինի վճարել իր միջազգային նպատակներին հասնելու համար։ Ռուսաստանը ստիպված կլինի վերանայել իր մոտեցումը։ Այդ ժամանակ, գուցե, ճնշված և մոլորված ռուս ժողովուրդը կարողանա վերջապես իր հայացքը հառել ապագային։ Իսկ մենք կկարողանանք հաջողությամբ վերացնել ԱՄՆ ազգային անվտանգության շահերը վտանգող խոշորագույն աշխարհառազմավարական սպառնալիքը»։